CELEX: 32013R1232
Language: sl
Date: 2013-11-28 00:00:00
Title: Izvedbena uredba Komisije (EU) št. 1232/2013 z dne 28. novembra 2013 o uvrstitvi določenega blaga v kombinirano nomenklaturo

3.12.2013   
            
            
               SL
            
            
               Uradni list Evropske unije
            
            
               L 322/15
            
         IZVEDBENA UREDBA KOMISIJE (EU) št. 1232/2013
   z dne 28. novembra 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN, ki je v stolpcu 2, zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 (2) še nekaj časa sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo. Določiti bi bilo treba, da navedeno obdobje znaša.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece od začetka veljavnosti te uredbe sklicevati na zavezujoče tarifne informacije, ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Brezalkoholna pijača, primerna za takojšnje uživanje, ki vsebuje (v mas. %):
                  
                              breskov pire
                           
                           
                              31
                           
                        
                              koncentrat korenčkovega soka
                           
                           
                              28
                           
                        
                              koncentrat jabolčnega soka
                           
                           
                              12
                           
                        
                              hruškov pire
                           
                           
                              7
                           
                        
                              koncentrat ananasovega soka
                           
                           
                              7
                           
                        
                              koncentrat grenivkinega soka
                           
                           
                              4
                           
                        
                              koncentrat hruškovega soka
                           
                           
                              3
                           
                        ter pomarančno pulpo, koncentrat pireja antilske češnje, jabolčne vlaknine in koncentrat limoninega soka.
                  Sestavine tega proizvoda so pasterizirane, prodaja pa se na drobno v majhni embalaži (100 ml).
               
               
                  2202 90 10
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 3 k poglavju 22 in besedilom oznak KN 2202, 2202 90 in 2202 90 10.
                  Ker je proizvod mešanica več koncentratov sadnih sokov in koncentrata zelenjavnega soka z dodanimi sadnimi pireji, je izgubil svoj originalni značaj sadnega soka iz tarifne številke 2009 (glej tudi pojasnjevalne opombe harmoniziranega sistema k tarifni številki 2009).
                  Proizvod je predstavljen kot nealkoholna pijača iz koncentratov sadnih sokov, koncentrata zelenjavnega soka in sadnih pirejev.
                  Proizvod se zato uvrsti pod oznako KN 2202 90 10.